
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 51.900 lei din bugetul local al Municipiului Focşani 
pe anul 2013  pentru organizarea,  în perioada 22-24 februarie 2013, de către Colegiul Naţional „UNIREA” Focşani a „Concursului Interjudeţean de Matematică „Unirea 2013” , ediţia a XII-a
              Consiliul Local al Muncipiului Focşani, judeţul Vrancea, întrunit în şedinţă ordinară;

 - Analizând proiectul de hotărâre iniţiat de consilierii locali: Balaban Elena-Luminița, Berbece Gheorghiţă, Buzoi Dan, Horhocea Puiu-Dragoş, Matisan Bogdan Emilian, Oloeriu Ioan-Liviu, Pătraşcu Enache şi Trofin Tudorel-Daniel, prin care se propune aprobarea alocării sumei de 51.900 lei din bugetul local al Municipiului Focşani pe anul 2013 pentru organizarea, în perioada 22-24 februarie 2013, de către Colegiul Naţional „UNIREA” Focşani, a Concursului Interjudeţean de Matematică „Unirea 2013”, ediţia a XII-a, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr.5537/ 30.01.2013;

- Văzând avizul favorabil al Comisiei de buget şi administraţie publică ;
- Având în vedere adresa nr.144/28.01.2013 transmisă de Colegiul Naţional „UNIREA” Focşani, înregistrată la nr.4963/28.01.2012;
-  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1  Se aprobă alocarea sumei de 51.900 lei din bugetul local al Municipiului Focşani pe anul 2013 pentru organizarea, în perioada 22-24 februarie 2013, de către Colegiul Naţional „UNIREA” Focşani, a Concursului Interjudeţean de Matematică „Unirea 2013”, ediţia a XII-a, sumă care va fi utilizată astfel : 6.000 lei premii ( 6 premii I x 300 lei; 12 premii II x 200 lei; 12 premii III x 100 lei; 12 menţiuni x 50 lei ), 37.400 lei cazare cu masă inclusă  ( 170 persoane x 220 lei/persoană), 5.000 lei materiale promoţionale ( diplome, pliante, insigne, mape, pixuri, foi concurs), 3.500 lei evaluare concurs şi cheltuieli de protocol ( apă, ciocolată, cafea, fructe, fursecuri).
               Art.2 Suma prevăzută la art 1 va fi utilizată de Colegiul Naţional „Unirea” Focşani, din bugetul propriu, de la capitolul bugetar 65.02.04.02 „Învăţământ secundar superior”, articolul bugetar 20.30.30 -„Alte cheltuieli cu bunuri şi servicii”.

              Art. 3 Fondurile prevăzute la art.1, vor fi cuprinse în bugetul local al Municipiului Focşani pe anul 2013, la Colegiul Naţional „UNIREA” Focşani.

              Art. 4 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Colegiul Naţional „Unirea” Focşani.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
             Matişan Bogdan Emilian                                          SECRETARUL MUNICIPIULUI 

                                                                                                                    FOCŞANI

               Corhană Eduard Marian                         

